**Ալեքսիս Քըրք** (անգլ.՝ Alexis Kirk, դեկտեմբերի 29, 1936(1936-12-29), Լոս Անջելես, Կալիֆոռնիա, ԱՄՆ - մայիսի 17, 2010(2010-05-17), Նյու Յորք, Նյու Յորք, ԱՄՆ), ամերիկահայ ոսկերիչ-դիզայներ, որը նաև ձևավորում էր հագուստի և նորաձևության պարագաներ։

Վաղ կյանք
---------

Թեև Քըրքը ծնվել է Լոս Անջելեսում և ապրել Նոր Անգլիայում, ինքն իրեն անվանել է հայ։ Նրա հայրը՝ Փոլ Քըրքը, Ուոլթ Դիսնեյի մոտ նկարիչ էր, իսկ նրա պապը՝ Չառլզ Վեմյանը, անվանի ոսկերիչ և ապակեգործ Ռընե Լալիկի մոտ աշխատում էր որպես ապակու արհեստավոր։ Ալեքսիսի պապի ստեղծած զարդերից մի քանիսը պահպանվել են Ստամբուլի Թոփքափը ամրոցում։

Ալեքսիս Քըրքը Վալտեր Գրոպիուսի ղեկավարությամբ արվեստ է սովորել Հարվարդի համալսարանում, ինչպես նաև նա հաճախել է Ռոդ Այլենդի Դիզայնի դպրոց՝ նախքան Թենեսիի համալսարանի նկարչության, քանդակագործության և երաժշտության դասախոս դառնալը։

Ոսկերչություն
-------------

Ալեքսիս Քըրքի դիզայներական առաջին գործը, որը նա անձամբ էր կրում, իսլամական ապակուց պատրաստված ուլունքների և թալիսմանների մանյակն էր, որը բնորոշ էր նրա վաղ գործերին, որոնք կազմված էին աշխարհի տարբեր մշակույթներից ու դավանանքներից վերցված հմայիլներից և խորհրդանիշներից, ներառյալ՝ համսան, հնդկական Փեյսլի նախշերը և չինական ձուկը։ Քըրքը շատ սնահավատ էր, մեծապես հետաքրքրվում էր օկուլտականությամբ և հոգևորությամբ, ինչն արտացոլվում էր նրա գործերում։ Իր գործունեությունը Քըրքը սկսել է Թենեսի նահանգի Նյուպորտ քաղաքում գտնվող փոքրիկ ստուդիայում, որտեղ ոսկերչական իրեր է վաճառել այնպիսի հաճախորդների, ինչպիսիք են սենատոր Քլեյբոռն Փելլի կինը։ Սա հանգեցրել է «Hattie Carnegie» ընկերության համար մատչելի գներով զարդերի նախագծման պայմանագրի, որը կոմերցիոն տեսակնյունից ձախողում էր։ Դրանից հետո բիզնես հիմնելու նպատակով Քըրքը որոշել է տեղափոխվել Նյու Յորք։

Նրա զարդերի առաջին հավաքածուն արժանացաել է նորաձևության ամերիկյան քննադատների *Coty* մրցանակի։ Հաջորդ տարի՝ 1971 թվականին, նա սկսել է զբաղվել հագուստի ձևավորմամբ՝ այն օգտագործելով որպես իր զարդերի ֆոն։ Նորաձևության նրա առաջին հավաքածուն հիմնված էր միջնադարյան դիզայնի վրա։

Քըրքի գործերում, հոգևոր, օկուլտական և էթնիկ ազդեցություններից բացի, օգտագործվել են այնպիսի նյութեր, ինչպիսիք են էկզոտիկ փայտը, անագը և պլաստիկը, ինչպես նաև ավելի ավանդական մետաղներ և քարեր՝ մարդու և կենդանիների օրգանական ձևերի հիման վրա։ Վինձորի դքսուհի Ուոլլիս Սիմփսոնին պատկանել են Քըրքի խցանափայտից, փայտից, փետուրներից, արհեստական լաջվարդից և ոսկեզօծ մետաղից պատրաստված մի շարք գործեր։ Նա ասել է. «Ինձ բացարձակ հիացնում են կեղծ զարդերը [...]. կարծում եմ՝ դրանք այնքան լավն են»։ Քըրքն իր գործերը միշտ նախագծում էր մեծ մասշտաբով. նա նախընտրում էր զարմանալի ձևերի և նյութերի քանդակագործական նմուշներ, որոնք ուշադրություն էին գրավում։

Ալեքսիս Քըրքը շարունակում էր դիզայներական գործունեությունը նաև 1980-ական թվայաններին՝ մասնագիտանալով աքսեսուարների և գոտիների մեջ։ 1988 թվականին նա արժանացել է *Dallas Fashion Awards*-ի մրցանակի։

Վինձորի դքսուհուց բացի Քըրքի հայտնի հաճախորդներից էին Շերը և Ժաքլին Քենեդի Օնասիսը։ Քըրքի փղի թեմայով նմուշները, որոնք ստեղծվել էին 1972 թվականից սկսած, օգտագործել են 1980-ական թվականների հանրապետական առաջնորդների կանայք՝ Նենսի Ռեյգանը և Բարբարա Բուշը, թեև դիզայները գրանցված դեմոկրատ էր։

Մահից առաջ Քըրքը *Dream Diamonds Online* մանրածախ կազմակերպության սեփականատերն էր։

Անձնական կյանք
--------------

1971 թվականին Քըրքն ամուսնացել է իր հաճախորդի դուստր Հոուփ Սանդսի հետ։ Նրանք ունեցել են երկու դուստր՝ Լիզան և Ալեքսիան։ Նրանք ամուսնալուծվել են 1973 թվականին։ Քըրքը մահացել է 2010 թվականի մայիսի 17-ին։

Ֆիլմագրություն
--------------

| Թվական | Անվանում | Դեր |
| --- | --- | --- |
| 1980 | *«Գրավում»* | Արիս |

Ծանոթագրություններ
------------------

1. 1 2 3 4 5 6  Lambert, Eleanor (1970 թ․ սեպտեմբերի 19). «Ethnic Theme Monopolises Front Seat in Fashion». *The News and Courier*. Արխիվացված է օրիգինալից 2020 թ․ մայիսի 6-ին. Վերցված է 2012 թ․ նոյեմբերի 29-ին.
2. 1 2 3 4 5 6  Christy, Marian (1973 թ․ նոյեմբերի 12). «Kirk Goes Futuristic for Fashion». *Reading Eagle*. Վերցված է 2012 թ․ նոյեմբերի 29-ին.
3. 1 2 3 4 5 6 7  Christy, Marian (1971 թ․ նոյեմբերի 3). «Jewelry has Occult Theme». *The Beaver County Times*. Վերցված է 2012 թ․ նոյեմբերի 29-ին.
4. ↑  The 1970s: Fashion: Awards
5. 1 2  «Medieval Costume Intrigues Alexis Kirk». *The Press-Courier*. 1971 թ․ օգոստոսի 3. Վերցված է 2012 թ․ նոյեմբերի 29-ին.
6. ↑  «Accessories Hard To Ignore In Spring». 1984 թ․ ապրիլի 6. Վերցված է 2012 թ․ նոյեմբերի 29-ին.
7. ↑  «Wallis Simpson 'cork and feather' jewellery auctioned». *The Telegraph*. 2011 թ․ սեպտեմբերի 28. Վերցված է 2012 թ․ նոյեմբերի 29-ին.
8. ↑  De Santis, Florence (1986 թ․ փետրվարի 3). «Big Jewelry Is Beautiful». *Ludington Daily News*. Վերցված է 2012 թ․ նոյեմբերի 29-ին.
9. ↑  «Oversized Jewelry Gets Favor ». *Waycross Journal-Herald*. 1985 թ․ մարտի 23. Վերցված է 2012 թ․ նոյեմբերի 29-ին.
10. ↑  «INTIMATE PARTY OF WHO'S WHO IN DESIGNERS». *The Sacramento Bee*. 1987 թ․ ապրիլի 9. Վերցված է 2012 թ․ նոյեմբերի 29-ին. «Alexis Kirk, best known for his belt designs, wandered by the bar, looking for any reporter with a ready pencil.»
11. ↑  «Spring '86». *Williamson Daily News*. 1986 թ․ ապրիլի 22. էջ 10. Վերցված է 2012 թ․ նոյեմբերի 29-ին.
12. ↑  «F!D 1984». *The Dallas Morning News*. 1988 թ․ օգոստոսի 17. «Dallas Fashion Awards/American Style honors Ruth Scharf, Maggy London, Harve Benard, Alexis Kirk, Brenner...»
13. ↑  Anderson, Susan Heller (1984 թ․ օգոստոսի 9). «New York Day by Day: Pachyderm Turns Political». *The New York Times*. Վերցված է 2012 թ․ նոյեմբերի 29-ին.
14. ↑  Alexis Kirk - Biography Archived 2008-12-02 at Archive.is
15. ↑  «Matter of Kirk 2011 NY Slip Op 51185(U) Decided on May 10, 2011 Surrogate's Court, New York County Glen, J.». New York State Law Reporting Bureau pursuant to Judiciary Law § 431. Վերցված է 2012 թ․ նոյեմբերի 29-ին.